ยายวัย 84 ต้องหาเช้ากินค่ำ หวังเพียงเงินทำศพตอนตาย ไม่เดือดร้อนคนอื่น
ยายเล็กวัย 84 ปี ที่พัทลุง ออกหาเช้ากินค่ำ มีเบี้ยสูงอายุ-บัตรคนจน แค่ 1100 บาท อาศัยนวดจับเส้นประทังชีวิต แต่เจอพิษโควิดทำขาดรายได้ บอกชีวิตที่เหลือ หวังเพียงเงินทำศพตอนตาย ไม่เดือดร้อนคนอื่นเมื่อวันที่ 29 เม.ย. 63 ผู้สื่อข่าวได้พบกับ นางชูศรี รัตนพันธ์ หรือยายเล็ก หญิงสู้ชีวิต วัย 84 ปี อาศัยใช้สักกะสีและไม้เก่าๆ เพิงกั้นเป็นห้องขนาด 2 คูณ 2 เมตร ริมทางถนนสายอภัยบริรักษ์ ต.คูหาสรรค์ อ.เมือง จ.พัทลุง ข้าวของเครื่องใช้ หรือสิ่งของที่เห็นนั้นได้มาจากเพื่อนบ้านที่ไม่ใช้แล้วยายเล็ก เล่าว่า สามีของยายเสียชีวิตไปเมื่อ 15 ปีก่อน ยายก็อยู่ตามลำพังมาโดยตลอด เพราะไม่มีลูก ชื่อที่มีทะเบียนก็ขอฝากชื่ออาศัยอยู่ที่บ้านคนอื่น แต่เดิมยายอยู่ที่นครศรีธรรมราช แต่ก็หลังจากสามีเสียชีวิตก็ไม่สามารถกลับไปอยู่ได้ เพราะไม่มีที่มีทาง ทั้งไม่คุ้นชิน เพราะยายออกจากบ้านมาตั้งแต่เล็กๆตอนนี้อาศัยเพียงเงินเดือนของผู้สูงอายุเดือนละ 800 บาท และเงินบัตรสวัสดิการคนจนเดือนละ 300 บาท ซึ่งต้องเจียดจ่ายให้เพียงพอในแต่ละเดือน ก่อนหน้านี้ป้ายังพอจะใช้ความรู้ที่มีรับจ้างนวดเพื่อคลายเส้นได้เงินมาครั้งละ 100-200 บาท แต่พอโควิด-19 ระบาด รายได้ส่วนนี้ก็ขาดหายไปทั้งนี้ จะกลับไปขายข้าวเหนียวไก่ทอดเหมือนเมื่อก่อนก็ไม่สามารถทำได้แล้ว เพราะอายุมากขึ้น บางวันไม่มีเงินในกระเป๋าสักบาท ข้าวสารก็หมดหม้อ กับข้าวก็ไม่มี อาศัยเพื่อนบ้านคอยจุนเจือ แต่ก็ไม่ต้องการรบกวนเพื่อนบ้านบ่อยๆ เพราะรู้ทุกคนต่างมีภาระป้าเล็ก พูดทั้งน้ำตาว่า อย่างวันนี้ยายมีเงินในกระเป๋า 80 บาท แบ่งไปซื้อปลาทูมา 60 บาท นำมาย่างกับเตาถ่าน เพื่อเก็บปลาไว้กินให้ได้หลายวัน ส่วนข้าวสารได้รับบริจาคมาจากเพื่อนบ้านวันก่อน 1 ถุง ป้าอยู่ตัวคนเดียว เวลาเจ็บไข้ได้ป่วยก็ลำบาก ไม่มีลูก ไม่มีญาติ ใช้ชีวิตแบบรอวันตาย ไม่รู้จะตายวันไหน บางทีก็รู้สึกท้อแท้กับโชคชะตาชีวิตของตนเอง แต่ไม่รู้จะทำอย่างไร ในปั้นปลายของชีวิตหวังได้มีเงินเก็บสำรองไว้เป็นค่าทำศพ โดยไม่ต้องลำบากเพื่อนบ้านท่านใดมีจิตใจเมตตา ประสงค์ที่จะให้การช่วยเหลือป้าเล็ก สามารถช่วยเหลือได้ที่ บัญชี ธนาคารออมสิน สาขาพัทลุง หมายเลขบัญชี 020 0688 04051 ชื่อ นางชูศรี รัตนพันธ์.
ยายเล็กวัย 84 ปีที่พัทลุง ออกหาเช้ากินค่ำ มีเบี้ยสูงอายุ-บัตรคนจน แค่ 1100 บาท อาศัยนวดจับเส้นประทังชีวิตแต่เจอพิษโควิดทำขาดรายได้ บอกชีวิตที่เหลือหวังเพียงเงินทำศพตอนตาย ไม่เดือดร้อนคนอื่น
ธารใจไทยรัฐ,คนแก่,คนยากจน,ช่วยคนยากจน,โควิด-19,ข่าวทั่วไป